吴则礼
二疏遗荣图
饮闻畴昔设供帐，祖道都门车百两。
脱冠着屐良有人，五鼎一毛真迈往。
彭泽县令亦胜流，径捐五斗因督邮。
著书颇复恨枯杭，臭味绝知殊二老。
龙眠一世论丹青，不数辋川王右丞。
丹青之引诚落寞，世上只今无少陵。
二疏妙致不可孤，昔人亦作二疏图。
龙眠捉笔守圭窦，儿辈亦复知广受。
昔人独能图二疏，图以韵语至今无。
丹青之引有句眼，昨者少陵今隐居。
龙眠平生有妙思，笔如周商钟鼎字。
二疏之迹定不磨，照人真若前日事。